Livingston (New Jersey)

Livingston je obvod (township) v Essex County v štáte New Jersey v USA. Podľa sčítania obyvateľstva USA v roku 2010 má 29 366 obyvateľov, čo predstavuje nárast o 1 975 obyvateľov (+7,2%) z 27 391 napočítaných v sčítaní obyvateľstva v roku 2000 a nárast o 782 (+2,9%) z 26 609 napočítaných v sčítaní obyvateľstva v roku 1990. Livingston bol ako township (obvod) vytvorený Parlamentom New Jersey 5. februára 1813 oddelením od Caldwell Township (teraz vo Fairfield Township) a Springfield Township (teraz v Union County), New Jersey. Časť obvodu Livingston bola 11. marca 1862 pričlenená k Fairmountu (teraz časť West Orange) a časť 10. marca 1908 k Roselandu.

Obvod je pomenovaný po Wiliamovi Livingstonovi, prvom guvernérovi New Jersey, jeho rodinný erb slúžil obvodu počas mnohých rokov. V roku 2017 obvod prijal nové logo.

Geografia 
Podľa United States Census Bureau, amerického úradu pre sčítanie ľudu a ekonomických dát, má obvod Livingston celkovú rozlohu 36,472 km², z toho 35,660 km² zeme a 0,812 km² vody. Livingston je súčasťou metropolitnej oblasti New Yorku. Nachádza sa v juhozápadnej časti Essex County. V rámci Essex County má hranicu s Roselandom na severe, West Orange na východe a Millburn/Short Hills na juhu. Na západe má hranicu s komunitami Florham Park a East Hanover okresu Morris County. Západnú hranicu tvorí Passaic River. Lokality a miestne časti nachádzajúce sa čiastočne alebo úplne v rámci obvodu sú Cedar Ridge, Cheapside, Morehousetown, Northfield, Washington Place a West Livingston.

Demografia 
Podľa Národného prieskumu židovského obyvateľstva v roku 2002 bolo v Livingstone 12,600 Židov, približne 46% obyvateľstva, percentuálne jedno z najvyšších čísiel čo sa týka všetkých amerických obcí. Susediace mestá South Orange a Millburn majú tiež veľký podieľ Židov v obyvateľstve.

V správe ktorú vydala United Way of Northern New Jersey na základe dát z roku 2012, približne 14% domácností žijúcich v Livingstone bolo klasifikovaných ako domácnosti s obmedzeným príjmom, (domácnosti pod hranicou 50 000$ a vekom pod 65 rokov a pod 35 000$ pri domácnostiach s obyveteľmi nad 65 rokov). Tieto domácnosti majú problémy so základnými potrebami ako sú bývanie, starostlivosť o deti, potraviny, zdravotná starostlivosť a doprava v porovnaní s 38 % domácností celoštátne a 47% v okrese Essex County.

Sčítanie obyvateľstva v roku 2010 
Podľa sčítania obyvateľstva v roku 2010 bolo v obvode 29 366 ľudí, 9 990 domácností a 8 272 rodín. Hustota obyvateľstva na km² bola 823,5. Prieskum ďalej zistil 10 288 bytových jednotiek, čiže 4 bytové jednotky na km². Rasové zloženie v obvode je nasledujúce: 22 367 76,17% sú bieli Američania, 663 2.26% sú Černosi alebo Afroameričania, 20 0.07%, Americkí Indiáni, 5 642 19,21%, Aziati, 5, 0,02%, Tichomorský Ostrovania 254 0,86%, z iných rás 415 1,41% a z dvoch alebo viacerých rás Hispáncov a Latinskoameričanov akejkoľvek rasy bolo 1 192 (4,06%) obyvateľstva.

Prieskum ďalej napočítal 9 990 domácností z ktorých 41,5% má deti vo veku pod 18 rokov žijúcich v spoločnej domácnosti, 73,5% boli zosobášené páry ktoré spolu žijú, 6,8% boli ženy ktoré žijú bez manžela, 17,2% boli nerodinné domácnosti.

15,2 % zo všetkých domácností boli jednotlivci a 10,3% boli obyvatelia nad 65 rokov a žijúci sami. Priemerná veľkosť domácnosti bola 2,91 a priemerná veľkosť rodiny 3,24.

Obyvateľstvo v obvode bolo zložené z 27% ľudí pod 18 rokov, 4,7% od 18 do 24, 21,2% od 25 do 44, 30,3% od 45 do 64 a 16,8% tvorili ľuďia starší než 65 rokov. Priemerný vek bol 43,3 roku. Na sto žien pripadalo 94,6 mužov. Na sto žien nad 18 rokov pripadalo 90,1 mužov.

United States Census Bureau v rokoch 2006-2010 ukázal, že priemerný príjem domácností v roku 2010 (prepočítaný na hodnotu dolára z roku 2010), bol 129,208 USD, s chybovou odchýlkou +/- 6 377 USD a medián rodinného príjmu bol 143,429 USD (+/- 10 622 USD). Medián príjmu mužov bol 100,075 USD +/-11,306 USD oproti 71,213 USD (+/- 7,102 USD) čo zarábali ženy. Príjem na obyvateľa v obvode bol 60,577 USD +/- 3,918 USD. Okolo 1,1% rodín a 2,3% obyvateľstva bolo pod hranicou chudoby, vrátane 0,6% tých ktorí majú pod 18 rokov a 1,7% tých ktorí majú viac ako 65 rokov.

Hospodárstvo

Nákupy a jedlo 
V obvode Livingston žije mnoho ľudí, ktorí pracujú v inom meste než v tom v ktorom bývajú. V okrese sa nachádza mnoho obchodov a reštaurácií v troch nákupných oblastiach.

Prvá oblasť sa nachádza v centre mesta. Rozprestiera sa pozdĺž Livingston Avenue od Route 10 po Northfield Avenue. V minulosti boli v tejto oblasti najmä malé obchody, ale zachovala si obchodné reťazce do toho počítajúc Starbucks, Dunkin´ Donuts a ShopRite. Súčasťou je aj Livingston Town Center, kde sú rôzne zariadenia, nové reštaurácie a mnohé miestne podniky.

Druhou oblasťou je Livingston Mall, ktorý sa nachádza v juhozápadej časti mesta. Obchodné domy Macy´s, Lord & Taylor a Sears sú tri základné obchody v troch pôvodných krídlach nákupného centra. Vo štvrtom krídle, pridanom v roku 2008, sa nachádza obchod Barnes & Noble.

Tretia nákupná oblasť začína nákupným koridorom Route 10 ktorý sa tiahne po East Hanover. Jeho súčasťou je Rt 10 Farmer´s Market.

Administratívne a iné budovy 
Mnohé administratívne budovy sa nachádzajú pozdĺž Eisenhower Parkway v západnej časti mesta. Je tam niekoľko ústredí veľkých spoločností, medzi inými sídlo spoločnosti CIT Group, ústredie Interplast Group, ústredie Briad Group a klientské a podporné centrum Verizon New Jersey.

V meste sú aj ďalšie rôzne druhy služieb. Saint Barnabas Medicical Center je nemocnica s 597 lôžkami, nachádza sa v južnej časti mesta blízko West Orange a Millburnu. Medzi fitness zariadenia patria West Essex YMCA a New York Sports Club. Židovské komunitné centrum má tiež vlastné fitness centrum a nachádza sa hneď za West Orange.

Livingston má tiež svoju vlastnú regionálnu televíznu stanicu, Livingston TV na Comcaste TV-34 a Verizon FiOS 26, ktorú spravujú študenti Livingst High School a rada verejného vysielania, Livingston Public Broadcasting Committee.

Umenie a kultúra

Múzické umenie 
Livingston je domovom niekoľkých organizácií umeleckého zamerania

 Livingston Symphony Orchestra je komunitné združenie umelcov, ktoré bola založená v roku 1960. Symfonický orchester v súčasnosti vedie Ištván Jaray, medzinárodne uznávaný umelec, ktorý pravidelne účinkuje v koncertných halách po Európe, Kanade a USA. Každý rok má mnoho vystúpení.
 Livingston Community Players je komunitná organizácia divadelníkov. V minulých rokoch mali mnoho predstavení. Umelci sú z lokálnej komunity a z iných miest v New Jersey. Niektoré z predstavení, vrátane The Sound of Music, Oliver! a Annie, získali Perry Awards od Asociácie komunitných divadiel New Jersey.
 Children's Theatre of Livingston je lokálna organizácia, ktorá poskytuje možnosť predstavení pre deti z Livingstonu vo veku 2 až 8 rokov. Deti sa učia hrať herecké roly a venujú sa scénickému umeniu. Od roku 2007 majú každy rok vystúpenia.
 New Jersey Balet je významným baletným spborom založeným v Livingstone. Súbor je národne i medzinárodne uznávaný a chodí na zájazdy do mnohých krajín v Európe, Ázii a Severnej Amerike. Livingston je tiež ústredím New Jersey School of Ballet, ktorá ponúka výučbu baletu, jazze a iných tanečných štýloch.

Výtvarné umenie 
Livingston má mnoho lokálnych umelcov rôznych foriem. Lokálny umelci sú podporovaní Livingstonskou umeleckou asociáciou, ktorá bola založená v roku 1959, aby propagovala umenie v komunitách. Podporuje široké spektrum výstav a workshopov. Organizácia je tiež členom Art Council of Livingston, ktorá má galériu v Livingston Town Center. Súčasťou asociácie umelcov sú rôzne organizácie medzi ktoré patrí aj Arts Council of Livingston, NJ State Opera Guild - West Essex Chapter a Livingston Camera Club.

Veľa štúdii sa nachádza v Riker Hill Art Park s viac než štyridsiatimi aktívnymi umelcami v rôznych oblastiach, napríklad hrnčiarstvo, kovové výrobky, sklenené výrobky, výroba šperkov, maľby, výtvarné umenie, sochárstvo a fotografia. Mnohé štúdia ponúkajú výučbu v umeleckých triedach pre deti i dospelých.

Referencie 

 
Mestá v New Jersey